Bruno Kreisky

Bruno Kraiskis (, 1911 m. sausio 22 d. Vienoje – 1990 m. liepos 29 d. Vienoje) – teisininkas, Austrijos politinis veikėjas, 1970–1983 m. federalinis kancleris.

Biografija 

Nuo 1925 m. Austrijos socialdemokratų partijos (SPOe) jaunimo organizacijos narys, 1934 m. Dolfuso diktatūros metais – pogrindinių „Revoliucinių socialistų“ funkcionierius, 1935 m. buvo suimtas, keletą mėnesių kalėjo. 1937 m. baigė Vienos universiteto Teisės fakultetą. 1938 m. emigravo į Švediją, dirbo emigrantų organizacijose.

Nuo 1945 m. dirbo Austrijos diplomatinėje misijoje Švedijoje. 1951–1953 m. Federalinio prezidento kanceliarijos vadovas, 1953 m. užsienio reikalų ministerijos valstybės sekretorius, 1956–1970 m. Austrijos parlamento narys.

1956 m. Austrijos socialdemokratų partijos SPOe valdybos narys, 1959 m. partijos pirmininko pavaduotojas. 1967–1983 m. SPOe pirmininkas, jo vadovaujama partija laimėjo 1970, 1975 ir 1979 m. parlamento rinkimus.

1976–1989 m. SI pirmininko pavaduotojas. Nuo 1989 m. SI Garbės pirmininkas.

1959–1966 m. Austrijos užsienio reikalų ministras. 1970–1983 m. Austrijos federalinis kancleris, pirmasis žydas šiame poste.

Nuorodos 
 Bruno Kraiskio Fondas .

Austrijos federaliniai kancleriai
Austrijos parlamento nariai
Austrijos užsienio reikalų ministrai